CELEX: 62013TN0226
Language: lv
Date: 2013-04-14 00:00:00
Title: Lieta T-226/13 P: Apelācijas sūdzība, ko par Civildienesta tiesas 2013. gada 6. februāra rīkojumu lietā F-67/12 Marcuccio /Komisija 2013. gada 14. aprīlī iesniedza Luigi Marcuccio

15.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 171/36
            
         Apelācijas sūdzība, ko par Civildienesta tiesas 2013. gada 6. februāra rīkojumu lietā F-67/12 Marcuccio/Komisija 2013. gada 14. aprīlī iesniedza Luigi Marcuccio
   
   (Lieta T-226/13 P)
   2013/C 171/69
   Tiesvedības valoda — itāļu
   
      Lietas dalībnieki
   
   
      Apelācijas sūdzības iesniedzējs: Luigi Marcuccio (Tricase, Itālija) (pārstāvis — G. Cipressa, advokāts)
   
      Otra lietas dalībniece: Eiropas Komisija
   
      Prasījumi
   
   Apelācijas sūdzības iesniedzēja prasījumi Vispārējai tiesai ir šādi:
   
               —
            
            
               apmierināt visus apelācijas sūdzības iesniedzēja pirmajā instancē izvirzītos prasījumus;
            
         
               —
            
            
               piespriest atbildētājai atlīdzināt apelācijas sūdzības iesniedzējam radušos tiesāšanās izdevumus pirmajā instancē.
            
         
      Pamati un galvenie argumenti
   
   Šajā lietā apelācijas sūdzības iesniedzējs apstrīd Civildienesta tiesas 2013. gada 6. februāra rīkojumu, ar kuru kā acīmredzami juridiski nepamatota ir noraidīta prasība, pirmkārt, atcelt lēmumu, ar kuru Eiropas Komisija noraidīja apelācijas sūdzības iesniedzēja lūgumu atlīdzināt zaudējumus, kuri radušies saistībā ar vēstules par Civildienesta tiesas 2008. gada 4. novembra sprieduma lietā F-41/06 Marcuccio/Komisija izpildi nosūtīšanu advokātam, kurš apelācijas sūdzības iesniedzēju bija pārstāvējis apelācijas tiesvedībā par šo spriedumu, un, otrkārt, piespriest Komisijai atlīdzināt zaudējumus, kurus viņš bija cietis šī apstākļa dēļ.
   Savas apelācijas sūdzības pamatošanai apelācijas sūdzības iesniedzējs norāda uz to, ka, noraidot lūgumu atlīdzināt zaudējumus, absolūti nav norādīts pamatojums, tostarp nepietiekamu pierādījumu, faktu sagrozīšanas un nepareizas izmantošanas un patvaļīguma dēļ, kā arī, nepareizi un neloģiski interpretējot un piemērojot:
   
               —
            
            
               tiesību normas par Eiropas Savienības iestāžu ārpuslīgumiskās atbildības rašanos;
            
         
               —
            
            
               jēdzienu “pienākums norādīt pamatojumu”, kas ir noteikts katrai Eiropas Savienības iestādei un Eiropas Savienības Tiesai;
            
         
               —
            
            
               jēdzienu “Eiropas Savienības iestādes prettiesiska rīcība”.
            
         Apelācijas sūdzības iesniedzējs arī norāda uz tiesas pirmajā instancē pieņemtā lēmuma par tiesāšanās izdevumiem prettiesiskumu.